Diari Oficial de la Generalitat Valenciana


Sumari del DOGV 2894, del 20-12-1996 (1996/840388)

DECRET 231/1996, de 10 de desembre , del Govern Valencià, pel qual es constitueix sobre part de l'immoble denominat Masia d'Alagón, situat en el terme municipal de Riba-roja de Túria, una servitud a favor de l'administració de l'Estat (Prefectura Provincial de Trànsit), consistent en la instal·lació d'un centre de transformació tipus intempèrie.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1996/12/10/231/dof/vci/html**

### Dades del document

Número de DOGV
:   2894

Data del DOGV
:   20-12-1996

Secció del DOGV
:   ALTRES DISPOSICIONS

Número del document
:   1996/840388


Data del document
:   10-12-1996

Organisme emissor
:   Conselleria d'Economia i Hisenda

Tipus de document
:   Decret

DECRET 231/1996, de 10 de desembre , del Govern Valencià, pel qual es constitueix sobre part de l'immoble denominat Masia d'Alagón, situat en el terme municipal de Riba-roja de Túria, una servitud a favor de l'administració de l'Estat (Prefectura Provincial de Trànsit), consistent en la instal·lació d'un centre de transformació tipus intempèrie.  
Mitjançant el Reial Decret 1.794/1985, d'11 de setembre, l'administració estatal va transferir a la Comunitat Valenciana l'immoble denominat Masia d'Alagón, situat a la partida Pla de Quart, de Riba-roja de Túria.  
Aquest immoble consta en l'Inventari General de Béns i Drets de la Generalitat Valenciana amb el número A01/46/214/0001, com a bé patrimonial, i es troba inscrit a favor de la Generalitat Valenciana en el Registre de la Propietat de Benaguasil.  
La Prefectura Provincial de Trànsit de València ha sol·licitat la constitució d'una servitud encaminada a la instal·lació sobre un terreny de 9 m2, pertanyent a l'immoble anteriorment assenyalat, emplaçat a l'altura del punt quilomètric 508,150 del By-Pass A-7, d'un centre de transformació, tipus intempèrie sobre suport D.H.V-1533, 12m.  
Es considera justificat l'interés públic que comporta el projecte d'instal·lació del centre de transformació, ja que facilita la comunicació entre serveis de control de la Prefectura Provincial de Trànsit de València.  
Per tractar-se la servitud esmentada d'una càrrega o gravamen sobre la finca, propietat de la Generalitat Valenciana, és d'aplicació el que disposa l'article 29 de la Llei 3/1986, de 24 d'octubre, de Patrimoni de la Generalitat Valenciana.  
D'acord amb el que disposen els articles 31 i següents del text legal esmentat i els concordants de la Llei i el Reglament de Patrimoni de l'Estat, a proposta del conseller d'Economia i Hisenda, i amb la deliberació prèvia del Govern Valencià, en la reunió del dia 10 de desembre de 1996,  
Decrete  
Article 1  
Es declara l'alienabilitat del terreny de 9 m2 de superfície pertanyent a l'immoble situat en el terme municipal de Riba-roja de Túria, denominat Masia d'Alagón, emplaçat a l'altura del punt quilomètric 508,150 del By-Pass A-7.  
Article 2  
Sobre el terreny assenyalat en el punt anterior, es constitueix una servitud a favor de l'Estat (Direcció Provincial de Trànsit de València), consistent en la instal·lació d'un centre de transformació tipus intempèrie sobre suport L.C.K-8955, 12m, i de pas fins aquest dels conductors aeris, segons projecte que consta en l'expedient.  
Article 3  
La servitud es constitueix amb l'única finalitat que l'administració estatal instal·le el centre de transformació esmentat per a facilitar la comunicació entre els seus serveis de control. En conseqüència, aquesta s'extingirà en el moment en què el terreny afectat deixe de ser utilitzat per a aquests fins.  
Article 4  
En el cas que la Generalitat Valenciana necessite disposar del terreny ocupat pel centre de transformació, l'administració estatal haurà de procedir, a costa seua, al canvi d'ubicació d'aquest.  
Disposició final  
La Conselleria d'Economia i Hisenda durà a terme els tràmits necessaris per a fer efectiu el que disposa aquest decret.  
València, 10 de desembre de 1996  
El president de la Generalitat Valenciana,  
EDUARDO ZAPLANA HERNÁNDEZ-SORO  
El conseller d'Economia i Hisenda,  
JOSÉ LUIS OLIVAS MARTÍNEZ


Còpia Permalink ELI